CELEX: 62020CN0654
Language: lv
Date: 2020-11-15 00:00:00
Title: Lieta C-654/20: Lūgums sniegt prejudiciālu nolēmumu, ko 2020. gada 15. novembrī iesniedza Apelativen sad Sofia (Bulgārija) – kriminālprocess pret VD

8.3.2021   
            
            
               LV
            
            
               Eiropas Savienības Oficiālais Vēstnesis
            
            
               C 79/20
            
         
      Lūgums sniegt prejudiciālu nolēmumu, ko 2020. gada 15. novembrī iesniedza Apelativen sad Sofia (Bulgārija) – kriminālprocess pret VD
      (Lieta C-654/20)
      (2021/C 79/26)
      Tiesvedības valoda – bulgāru
      
         Iesniedzējtiesa
      
      
         Apelativen sad Sofia
      
      
         Pamata kriminālprocesa dalībnieks
      
      VD
      
         Prejudiciālie jautājumi
      
      
                  1)
               
               
                  Vai noziedzīgu nodarījumu un sodu likumības principam ir pretrunā valsts tiesiskais regulējums, kurā par vienu un to pašu nodarījumu, proti, transportlīdzekļa vadīšanu laikā, kamēr tiek izciests administratīvs sods, proti, vadītāja tiesību darbības apturēšana, vienlaikus ir paredzēta administratīvā atbildība un kriminālatbildība, nepastāvot kritērijiem, kas ļautu objektīvi nošķirt abus atbildības veidus?
               
            
                  2)
               
               
                  Gadījumā, ja Eiropas Savienības Tiesa uz pirmo jautājumu atbild noliedzoši: kādas pilnvaras ir valsts tiesai, lai nodrošinātu Eiropas Savienības tiesību principu efektīvu piemērošanu?
               
            
                  3)
               
               
                  Vai sodīšana ar brīvības atņemšanas sodu līdz trim gadiem un naudas sodu no 200 līdz 1 000 levām (BGN) par tāda noziedzīga nodarījuma izdarīšanu, kas izpaužas transportlīdzekļa vadīšanā laikā, kamēr tiek izciests administratīvs sods, proti, vadītāja tiesību darbības apturēšana, Eiropas Savienības Pamattiesību hartas 49. panta 3. punkta izpratnē ir samērīga?